# Βασίλης Λάκης

### Από τη Βικιπαίδεια, την ελεύθερη εγκυκλοπαίδεια

Γεννήθηκε στις 10 Σεπτεμβρίου 1976 στη Λητή Θεσσαλονίκης και κλώτσησε για πρώτη φορά μπάλα στον τοπικό Μακεδονικό. Από εκεί, πήγε στη Νάουσα, όπου ο προπονητής της ομάδας Αλέκος Παπαδόπουλος θα του δώσει ευκαιρίες παρά το ότι είναι μόλις στα 16 του. Θα έχει συμμετοχή σε 9 παιχνίδια της περιόδου 1992-93 που η ομάδα κερδίζει την άνοδο της στην Α' εθνική. Τα δεδομένα στην μεγάλη κατηγορία είναι πιο δύσκολα, αλλά στα 17 του θα γίνει βασικό στέλεχος της Νάουσας στην Α’ εθνική πλέον. Μπήκε στα βαθιά από πολύ μικρός και τα κατάφερε, όμως, ο υποβιβασμός θα σταθεί εμπόδιο στην εξέλιξη του. Ενα από τα μεγαλύτερα πλεονεκτήματα του είναι η ταχύτητα, ενώ στα αρνητικά του στοιχεία η αδυναμία του να τελειώσει φάσεις.

Δύο χρόνια αργότερα και ενώ ο Βασίλης Λάκης είναι μέλος των μικρών εθνικών ομάδων και ο Πανηλειακός θα χτυπήσει την πόρτα της Νάουσας. Ο πρόεδρος της ομάδας, Σάκης Σταυρόπουλος, προσπαθεί από το καλοκαίρι του 1995 να κάνει την υπέρβαση και φέρνει στον Πύργο τον Μαρίνο Ουζουνίδη, τον Τάκη Γκώνια και άλλους αναγνωρισμένους παίκτες. Ο Βασίλης Λάκης συμμετέχει στην απόπειρα αυτή που δεν έφερε σημαντικά αποτελέσματα και τρία χρόνια αργότερα θα έρθει η πρόταση από την ΑΕΚ. Η μεταγραφή του θα γίνει σήριαλ που θα κρατήσει και μετά το τέλος της, αφού οι «κιτρινόμαυροι» δεν εξόφλησαν ποτέ το χρέος τους για αυτή την μετακίνηση.

Εξι χρόνια παρουσίας στην ΑΕΚκαι το 2004 θα ζήσει το πιο ευτυχισμένο καλοκαίρι της ζωής του. Πρωταθλητής Ευρώπης με την εθνική ομάδα στα γήπεδα της Πορτογαλίας και παράλληλα μεταγραφή στην Κρίσταλ Πάλας που εκείνη τη χρονιά είχε ανέβει στην Πρέμιερ Λιγκ. Δεν θα πάρει χρόνο συμμετοχής εκεί και το επόμενο καλοκαίρι θα επιστρέψει στην ΑΕΚ. Ενας τραυματισμός στην αρχή της περιόδου τον κρατά εκτός για δυόμισι μήνες, αλλά γυρίζει με γκολ και καλές εμφανίσεις.

Το καλοκαίρι του 2007 συνέχισε την καριέρα του στον ΠΑΟΚ.

Εθνική Ελλάδος - Πρωταθλητές Ευρώπης 2004

1 Νικοπολίδης | 2 Σεϊταρίδης | 3 Βενετίδης | 4 Νταμπίζας | 5 Δέλλας | 6 Μπασινάς | 7 Ζαγοράκης | 8 Γιαννακόπουλος | 9 Χαριστέας | 10 Τσιάρτας | 11 Νικολαΐδης | 12 Χαλκιάς | 13 Κατεργιαννάκης | 14 Φύσσας | 15 Βρύζας | 16 Καφές | 17 Γεωργιάδης | 18 Γκούμας | 19 Καψής | 20 Καραγκούνης | 21 Κατσουράνης | 22 Παπαδόπουλος | 23 Λάκης | C Ρεχάγκελ

Ανακτήθηκε από "http://el.wikipedia.org../../../%CE%B2/%CE%B1/%CF%83/%CE%92%CE%B1%CF%83%CE%AF%CE%BB%CE%B7%CF%82_%CE%9B%CE%AC%CE%BA%CE%B7%CF%82_9e56.html"

Κατηγορίες: Γεννήσεις το 1976 | Ποδοσφαιριστές της Εθνικής Ελλάδος | Ποδοσφαιριστές ΑΕΚ | Ποδοσφαιριστές ΠΑΟΚ

##### Views

- Άρθρο
- Συζήτηση
- Τελευταία έκδοση

##### Αναζήτηση